en de hu hu hu hu hu hu en hu eo hu en en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Valentin nap marketing – CCO Magazin
A Marketing112 a kis és középvállalkozások lapja azt állítja, hogy “Kedvenc kampányapropónk: a Valentin nap! Ha eddig nem kezdted el, még nem késő elindítanod a Valentin napi kampányodat!”
Sokan elcsépelt, elüzletiesedett, külföldről átvett műünnepnek tartják a február 14-i szerelmesek napját, ám ettől még rengetegen megajándékozzák egymást, ezért nekünk, marketingeseknek, vagy a marketinggel önállóan foglalkozó vállalkozóknak, kiváló alkalom egy újabb sikeres kampányhoz!
A legjobban talán a virág- és az ajándékboltosok várják a Valentin napot, mellettük az éttermeknek, szépségszalonoknak, ajándék -és fehérneműboltoknak is pompás reklámfogás és bevételnövelő esemény.
Ezen a napon sok százezer plüss maci, több száz millió szál vörös rózsa, milliárd képeslap, billiárd kalóriányi bon-bon cserél gazdát világszerte, az éttermek pedig zsúfoltak.
Bár a Valentin napot a szerelmesek ünnepeként ismerjük leginkább, nem csak a szerelem, hanem a szeretet ünnepe is. Ezt tudják a Te vevőid is? Mond el nekik, hogy nem csak a szerelmüket, hanem a szerettüket is meglephetik:-)
Te milyen marketingakciót találták ki Valentin napra?
Néhány közkedvelt példa, figyelemfelkeltő szövegrészletekkel: (helyszín, termék, szövegrészlet)
Éttermek: Valentin napi vacsoraajánlat, több fogásos menü, borokkal.  “Érzéki menüsor” “Romantikus vacsora” “Valentin napi szerelmes menü”
Virágboltok: Valentin napi csokrok, kiegészítők, kártyák, lufik. “Szerelemvirágok Kedvesének” “Valentin napi virágcsokor”
Ajándékbolt: Bármi, amit el tudsz képzelni:-) plüssök, díszek, táblák, kütyük, gravírozott tárgyak, tollak  “A Te Valentinod ajándékcsomag” “Valentin maci”
Szépségszalonok: Valentin napi ajándékkártyák és aznapra akciók fodrászatban, kozmetikában, stb. “Valentin napi szépségcsomag” “Valentin napi kényeztetés”
Wellness és pihentető hétvégék: Egy vagy több éjszakás ajánlatok, Valentin napi csomagként.  “Romantikus ajánlat” Varázslatos intim pillanatok”  ”Valentin-hétvége Kedveseddel”
Hol hirdess Valentin napra?
Kézenfekvő, hogy ha van üzleted, akkor már időben el kell kezdened reklámozni. Már január elejétől, közepétől felhívhatod a vevők figyelmét a közelgő Valentin napra és az akcióidra. Készíts szórólapot, adj a vásárlásuk mellé ajándék bónt, amit Valentin napi ajándékcsomagok vásárlásakor válthatnak be.
Küldj akciós, valentin napi témájú hírlevelet a vásárlóidnak és a feliratkozóidnak. Már január végén, február első napjaiban érdemes kiküldeni ezeket a maileket, de ha csak e poszt olvasása kapcsán jutott eszedbe, hogy reklámozz, akkor még ma is megteheted!
Még nem késő (na jó, elég késő, de ha hamar összehozod, még működhet a last minute vásárlóknak) tehát még nem késő összefognod valakivel és közös Valentin napi akciót hirdetnetek. Például: Vásárolj Valentin napra szexy fehérneműt a X.Y. fehérnemű üzletbe és 20% kedvezménnyel varázsolnak széppé a B.G. kozmetikában…
Online érdemes a Facebook-on és a Google-n is hirdetned, a Valentin naphoz kapcsolódó Google-s keresések 60 százalékkal nőttek az elmúlt három évben a Google Trendek adatai szerint!
Ez a nagyon magas arány remélem meggyőz arról (ha eddig nem tudtad) hogy az emberek online tájékozódnak, ezért fontos, hogy veled is találkozzanak a találatok között! A Facebook relevanciáját talán kár is firtatnunk, ráadásul a Valentin nap ünneplésében leginkább érintett korosztályt éred el! Ha máskor nem teszed, legalább most hirdess!
A közösségi oldalas csoportodban kipróbálhatod, hogy kizárólag ott megjelenő akciókat is meghirdetsz, így érezni fogod a Facebook hatását!
Ha már Valentin napi marketing, szeretnénk neked kedveskedni egy egyedi ajánlattal! Ha Valentin napon (február 14-én) fizetsz elő a Marketingesek Lapja magazin papíralapú változatára, minimum fél évre,  20% kedvezményt kapsz, a párodat pedig meglepjük a szaklap elektronikus kiadásával!
És a végére két kedvencem a Valentin napi ajánlatok közül: Most találtam rá egy “online szerelemplázára”, ami Valentin nap környékén valami zseniálisan mehet. Ők “szerelmes” elnevezéseket adtak a Valentin napi csomagoknak, például Latin szerető , Szívem vágya, a Mi titkunk. Nekem nagyon tetszik ez az ötlet.
A másik kedvencem a Valentin napi Lamborghini vezetés, ez árban, de élményben is egy magasabb kategóriájú ajándék:-)
Nos, boldog Valentin napi marketinget! Te készülsz valamivel a marketingedben erre a napra?
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin